तहसीलदार को दी 32 अपात्र लोगों की सूची बोले- कैसे दे दिए Rs.10.36 लाख
खरीफ सीजन में सूखे से बर्बाद हुई फसलों का मुआवजा पाने के लिए अब भी क्षेत्र के सूखा पीडि़त किसान कलेक्टोरेट के चक्कर काट रहे हैं। जबकि राजस्व विभाग ने श्योपुर तहसील के दो गांव में 32 अपात्र किसानों को 10 लाख 36 हजार 407 रुपए से अधिक मुआवजा राशि उनके बैंक खाते में जमा करवा दी है। यह बात शनिवार को कलेक्टोरेट पहुंचे ग्राम बिलवाड़ा और आसीदा गांव के किसानों ने बताई। मुआवजे से वंचित यह किसान कलेक्टर को व्यथा सुनाने पहुंचे थे, लेकिन शनिवार को अवकाश के चलते कलेक्टर आफिस में नहीं मौजूद थे। बाद में इन किसानों ने तहसीलदार बीपी श्रीवास्तव को उन किसानों की सूची सौंपी, जिन्होंने खेतों में तिली व सोयाबीन फसल की थी, लेकिन मुआवजा राशि धान की फसल दर्शाकर मुहैया कराई गई है। कलेक्टर पन्नालाल सोलंकी ने मामले की जांच के आदेश दिए हैं।
गौरतलब है कि खरीफ सीजन में जिले मेें अल्प वर्षा और विपरीत मौसम के कारण सूखे और रोग लगने से धान, सोयाबीन, तिली, उड़द की फसल चौपट हो गई थी। राज्य शासन ने गत अक्टूबर माह में कराहल तहसील को छोड़कर पूरे जिले को सूखाग्रस्त घोषित किया था। जिला प्रशासन ने सूखे से फसलों को हुए नुकसान का सर्वे कर इसमें अकेली श्योपुर तहसील में ही 4 हजार 656 किसानों को सूखा प्रभावित माना। लेकिन इनमें से अभी तक 2922 को ही 5 करोड़ 33 लाख 51 हजार 124 रुपए बतौर मुआवजा दिया जा सका है। इसी प्रकार बड़ौदा तहसील में 2564 किसानों में से 1717 को ही मुआवजा मिला है। बड़ौदा तहसील में इन किसानों को अब तक कुल 1 करोड़ 25 लाख 45 हजार 376 रुपए का मुआवजा दिया जा चुका है।
बोयी तिली, दिया धान का मुआवजा
ग्राम बिलवाड़ा और आसीदा से शनिवार को श्योपुर आए किसानों का कहना है कि राजस्व विभाग के मैदानी अमले ने मुआवजा राशि वितरण में भारी गड़बड़झाला किया है। जिन किसानों ने तिली व सोयाबीन फसल बोयी थी, उनके खेतों में धान की फसल सर्वे सूची में दर्ज कर मुआवजा दे दिया गया है। इसमें जमीन किसी के नाम और उसका मुआवजा किसी दूसरे व्यक्ति को दे दिया गया। उन्होंने ऐसे उदाहरण भी प्रशासन को मुआवजा सूची मेें लाल निशान लगाकर प्रशासन को मुहैया कराए हैं।
जमीन नारायण की, मुआवजा दे दिया उत्तम मीणा को
ग्राम बिलवाड़ा में नारायण पुत्र सीताराम मीणा के खेत में धान की फसल बर्बाद हुई थी, लेकिन नारायण के भूमि सर्वे नंबर पर मुआवजा राशि 60000 रुपए उत्तम पुत्र रोशनलाल के बैंक खाते में जमा कराई जा चुकी है।
मामले की जांच के आदेश,दोषियों को नहीं बख्शेंगे
बिलवाड़ा और आसीदा गांव में मुआवजा राशि के वितरण में गड़बडिय़ों की शिकायत पर जांच के आदेश एसडीएम को दे दिए हैं। दोषी बख्शे नहीं जाएंगे। संबंधित राजस्व कर्मचारियों के खिलाफ कड़ी कार्रवाई की जाएगी। पन्नालाल सोलंकी, कलेक्टर, श्योपुर।
कलेक्टोरेट पर प्रदर्शन करते ग्राम बिलवाड़ा और आसीदा गांव के किसान।
ग्राम बिलवाड़ा और आसीदा गांव के किसानों का आरोप है कि हलका पटवारी चतुर्भुज शाक्य ने दलाल मांगीलाल पुत्र बद्रीलाल के साथ मिलकर खास लोगों के नाम सूखा पीडि़तों की सर्वे सूची दर्ज किए और बाद में मुआवजा राशि में बंदरबांट की गई है। मुआवजे की राशि को तीन भाग में बांटकर कथित रूप से अपात्र किसान, पटवारी और तथाकथित दलाल ने अपना-अपना हिस्सा ले लिया है। सिर्फ इतना ही नहीं पटवारी ने मांगीलाल को सूखा पीडि़त की सूची में दर्ज कर 52 हजार 637 रुपए बतौर मुआवजा राशि उसके बैंक खाते में जमा करा दी है।
पटवारी और दलाल ने मिलकर की मुआवजे में बंदरबांट
गलत तरीके से बांटा गया Rs.10 लाख 36 हजार 407 मुआवजा
शिकायतकर्ता किसानों की ओर से कथित रूप से जिन 32 अपात्र किसानों को गलत तरीके से 10 लाख 36 हजार 407रुपए मुआवजा राशि बांटे जाने की जांच कराने की मांग करते हुए जो सूची सौंपी है उनमेें ग्राम बिलवाड़ा के गिर्राज व सुरेंद्र पुत्रगण पूरणमल, दुर्योधन पुत्र बीरबल, प्रभु पुत्र गोपीलाल बैरवा, फूलाबाई प|ी रंगलाल, बद्री पुत्र बरज्या कुम्हार, बनवारी पुत्र हजारी बैरवा, रामकरण पुत्र सीताराम, रामरूप पुत्र बृजमोहन बैरवा, पूरणमल पुत्र पीरूलाल, रामशंकर पुत्र पीरूलाल, शारदाबाई पुत्र प्रकाशचंद,सूरजमल पुत्र अमरलाल बैरवा, गोपाल पुत्र गंगाराम सेन, नागाराम पुत्र ऊंकार मीणा, नारायण व घनश्याम पुत्रगण ऊंकार मीणा, नारायण पुत्र सीताराम और उत्तमपुत्र रोशनलाल, बाबूलाल पुत्र बद्रीलाल, रामविलास पुत्र रामनाथ बैरागी, रामरूप पुत्र काशीराम, सियाराम पुत्र प्रहलाद, रामनिवास पुत्र भंवरलाल, सुरेश पुत्र रामकिशन, गिर्राज पुत्र सियाराम भैरू पुत्र मांगीलाल के अलावा ग्राम आसीदा के रामअवतार पुत्र हरनारायण , रामनिवास पुत्र धन्नालाल, रामवत पुत्र काशीराम तथा बद्री पुत्र गोपीलाल के नाम बताए गए हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva